system
Răspunde în limba română, în stilul Wikipedia, cat mai corect gramatical.
user
Ai detalii despre Gladiatorul (film din 2000)?
assistant
Gladiatorul  este un film american din anul 2000, regizat de Ridley Scott, având ca actori în rolurile principale pe Russell Crowe, Joaquin Phoenix, Richard Harris, Connie Nielsen. E parțial inspirat din filmul american Căderea Imperiului roman, de la 1964.

Descriere 

Este o poveste incitantă care a avut priză la public, o revenire a filmelor de aventuri cu gladiatorii din arenele Romei antice.

În anul 180 d.C., la capătul unei campanii care a durat 12 ani, împăratul Marc Aureliu considera că ajuns la vârsta senectuții trebuie să predea frâiele imperiului generalului Maximus, recunoscut de soldați pentru meritele sale. Invidios, Commodus – fiul împăratului – își ucide tatăl și comandă omorârea lui Maximus care, nevoit să fugă, este capturat și vândut ca sclav gladiator. Maximus se întoarce la Roma spre a-și înfrunta rivalul care i-a ucis familia.

Gladiator, Maximus se arată în arena Colosseum-ului în lupta corp la corp, în înfruntarea carelor sau hărțuirea cu animale feroce. El apare pretutindeni cu casca de protecție a feței, care îl ajută să-și ascundă identitatea și să treacă drept spaniol. Maximus îl omoară pe Commodus, dar la rândul lui e rănit grav și moare.

Fișa tehnică 
 Titlul – Gladiatorul
 Realizarea – Ridley Scott
 Scenariul – David Franzoni, John Logan și William Nicholson
 Producția – David Franzoni, Branko Lustig, Douglas Wick, Laurie MacDonald și Walter F. Parkes
 Societăți de producție – DreamWorks SKG / Universal Pictures
 Buget – 103 milioane de dolari americani
 Muzica – Hans Zimmer și Lisa Gerrard; voce Lisa Gerrard, (adițional : Klaus Badelt, Jeff Rona, Heitor Pereira, James Michael Dooley, Justin Caine Burnett și Gavin Greenaway)
 Cinematografia – John Mathieson
 Montajul – Pietro Scalia
 Decoruri – Arthur Max
 Dresaj – Thierry Le Portier (lei, tigri și hiene)
 Țara de origine – Statele Unite ale Americii
 Locurile de turnare – Maroc, Malta, Italia, Marea Britanie
 Format – Coulori - 2,35:1 - DTS-ES / Dolby EX 6.1 / SDDS - 35 mm
 Gen – Peplum
 Durată – 155 minute / 171 minute (versiunea lungă)
 Datele premierilor pe ecrane – 1 mai 2000 (premiera la Los Angeles), 5 mai 2000 (Statele Unite ale Americii), 20 iunie 2000 (Franța), 21 iunie 2000 (Belgia), 25 august 2000 (România).

Distribuția 
 Russell Crowe – generalul Maximus Decimus Méridius
 Joaquin Phoenix – Commodus
 Connie Nielsen – Lucilla
 Oliver Reed – Antonius Proximo
 Derek Jacobi – senatorul Gracchus
 Djimon Hounsou – Juba
 Richard Harris – împăratul Marc Aureliu
 David Schofield – senatorul Falco
 John Shrapnel – senatorul Gaius
 Tomas Arana – Quintus
 Ralf Moeller – Hagen
 Spencer Treat Clark – Lucius
 David Hemmings – Cassius
 Tommy Flanagan – Cicero
 Sven-Ole Thorsen – Tigris

Premii 
 Premii Oscar 2000, decernate în 2001 :
 Oscar pentru cel mai bun film
 Oscar pentru cel mai bun actor – Russell Crowe
 Oscar pentru cea mai bună creație vestimentară
 Oscar pentru cele mai bune efecte vizuale
 Oscar pentru cel mai bun sunet
 Golden Globes 2000, decernate în 2001, pentru cel mai bun film (categoria dramă) și pentru cea mai bună muzică originală
 British Academy of Film and Television Arts. Film Award 2001 – Pentru cel mai bun film

Note

Legături externe 
 Maximus Decimus Meridius a existat ?
 Gladiatorul la "e-filme.org" 
  Erreurs et Anachronismes de Gladiator/ "Erori și anacronisme în Gladiatorul"
  Une ethnologue juge Gladiator: Anachronismes par rapport à l'histoire des Berbères/ "Un etnolog judecă filmul Gladiatorul: Anacronisme în raport cu istoria berberilor"
 Gladiatorul: istoria din spatele filmului, 7 octombrie 2013, Adevărul – articol "Historia" 

Filme din 2000
Filme americane
Filme britanice
Filme câștigătoare ale premiului Best Visual Effects Academy Award
Filme cu acțiunea în Roma antică
Filme premiate cu Oscar
Filme regizate de Ridley Scott
Scenarii de John Logan